الصخيرات

صّخيرات مدينة مغريبية و جماعة ترابية حضرية كاينة ف إقليم صّخيرات تمارة، جهة رّباط سلا قنيطرة، ساكنين فيها 122.705واحد، على حسب لإحصاء لعام 2024. تعليم نسبة لأمية (نّاس لّي ما كايعرفوش يقراو ولا يكتبو) : 27,8%. نسبة سّكان لّي قاريين فوق ليسي (ليسي و جامعة): 17,1%. قتيصاد نسبة نّاس نّشيطين (لّي يقدرو يخدمو): 50,8% نسبة لبطالة (نّاس لّي ما خدامينش و تايقلبو على خدمة): 16% نسبة نّاس لي خدامين ف دّولة : 9,7%. نسبة نّاس لي خدامين ف لپريڤي :60,8%. تعريف صخيرات هي مدينة مغربية شاطئية كتواجد على ساحل لأطلسي، وكتنتمي لجهة رباط سلا لقنيطرة. كاينة بين عاصمة لإدارية رّباط ولعاصمة لاقتصادية دار لبيضا، وكيبلغ عدد سكان ديالها حوالي 59.775 نسمة حسب إحصاء 2014. وتزادت نسبة سكان وصلو 122.705، حسب إحصاء عام 2024. لقرن 21 ف لعهد ديال لملك محمد سّادس، عرفات لمدينة واحد لاهتمام نسبي، بحيث تبنى "مركز محمد سّّادس دّولي لمؤتمرات" ف بداية سنوات 2000، باش يلبّي طلب على لبنيات تحتية لخاصة بتنظيم لمؤتمرات دّولية. وفـ دجنبر 2015، رجعات صخيرات لواجهة لأحداث دولية، حيث استضفات تفاق صخيرات، لّي كان فيه لمغرب واسطة بين لفصائل ليبية ولأمم لمتحدة. أماكن ذات أهمية شّاطئ رّئيسي ديال صخيرات، لي كاين حدا لقصر لملكي صيفي، كيتعتبر من لأماكن لمعروفة عند لمصيفين، خصوصاً فآخر سيمانة، وكيجيه زوار بزّاف من رباط. ولّي كيتعتبر نقطة كتجمعو فيه لّي كيمارسو رياضة ديال ركوب لأمواج. كاينين جوج جمعيات كينظمو دورات تكوينية ديال ركوب لأمواج لجميع لمستويات، وهاد شي كاين حدّا منتجع وسبا لامفيتريت بّالاس، لي كيوفّر شاطئ خصوصي ومرافق فخمة، وكيستقبل حتى رجال أعمال وزوّار دّوليين، خصوصاًحيت قريب من مركز لمؤتمرات. لوصف معروفة صخيرات ب شّواطئ ديالها، لّي كيقصدوها بزّاف ديال نّاس، خصوصاً سكان رّباط. وكيبان حتى لقصر لملكي صيفي ديال ملك لمغريب فهاد لمدينة. وفـ نهار 10 يوليوز 1971، وقعات فيها محاولة انقلاب عسكري ضد لملك لحسن ثاني، ولي معروفة ب إسم "مجزرة صخيرات". مصادر قيسارية جغرافيا قيسارية لمغريب